b'\n_START_ARTICLE_\nMakadam\n_START_PARAGRAPH_\nMakadam konstrukcijska oblika ceste izdelane na na\xc4\x8din, kakr\xc5\xa1nega je inoviral in v praksi razvil \xc5\xa0kot John London McAdam rojen 21. sptembra 1756 v Ayru na \xc5\xa0kotskem v dru\xc5\xbeini barona Weterheada kot deseti otrok. Tradicionalno hi\xc5\xa1no in dru\xc5\xbeinsko ime je bilo McGregor, vendar so ga zaradi politi\xc4\x8dnih razlogov pod vlado Jamesa I. preoblikovali v McAdam. McAdam je postal in\xc5\xbeenir in graditelj cest v Angliji in je zaslu\xc5\xbeen za izgradnjo najbolj\xc5\xa1ega sistema cestne mre\xc5\xbee v Angliji svojega \xc4\x8dasa.\n_START_SECTION_\nInovacija McAdama\n_START_PARAGRAPH_\nPri gradnji cest je McAdam za\xc4\x8del opazovati kje so najve\xc4\x8dje ovire za vozove, potnike v ko\xc4\x8dijah in konjske vprege. Najprej je izmeril velikosti koles, vozov in ko\xc4\x8dij in ugotovil, da je kriti\xc4\x8dna velikost premera kamna na zgornjem sloju ceste 6,5 cm premera. Pri taki velikosti kamnov so se pri\xc4\x8dela lomiti kolesa voz in po\xc5\xa1kodbe kopit konj v teku. To je bilo njegovo izhodi\xc5\xa1\xc4\x8de za spremembo gradnje cest. Leta 1816 je McAdam prvi\xc4\x8d zapisal svojo idejo in jo objavil v \xc4\x8dlanku The Present System of Roadmaking, nadaljeval pa v strokovnem eseju z naslovom Scientific Repair and Preservation of Public Roads leta 1819. Tako je nastal makadam.\n_START_SECTION_\nZgradba makadamske ceste\n_START_PARAGRAPH_\nMakadamska cesta je zgrajena iz treh slojev kamenine razli\xc4\x8dnih granulatov. Spodnji ustroj naj bo po McAdamovem predlogu debeline 200 mm, zgrajenem iz kamnov premera do 75 mm (2,9 in\xc4\x8da), srednji sloj ceste naj bo debeline do 50 mm (1,9 in\xc4\x8da) iz kamnov premera do 20 mm. Zgornji sloj ceste je posutje iz peska, granulata do 10 mm, kateremu je prime\xc5\xa1ana tudi posebna zemlja s sposobnostjo lepljenja, tako postane zgornji sloj bolj kompakten in gladek. Tak\xc5\xa1en na\xc4\x8din gradnje cest se je kasneje raz\xc5\xa1iril v Ameriki, Evropi in drugod po svetu.'